
Azonnali elbírálású Segédeszköz Pályázat 2026
Kiírás

A Vakok és Gyengénlátók Hermina Egyesületének Elnöksége felhívást tesz közzé rendes és kiskorú tagjai részére 2026. szeptember 14-től. A pályázaton 
· 5 darab magyarul beszélő lázmérő, és
· 10 darab magyarul beszélő vércukormérő + tesztcsík
kerül kiosztásra.

A pályázat célja:

A pályázat célja az Egyesület rendes és kiskorú tagjainak a fent megjelölt segédeszközökhöz való hozzájutásának biztosítása azonnali elbírálású segédeszköz pályázat útján.

Feltételek:

- A pályázaton az egyesület azon rendes és kiskorú tagjai vehetnek részt, akik a 2026. évre érvényes tagsági jogviszonnyal rendelkeznek.
- A kérelmek elbírálása beérkezési sorrendben történik. A kérelmek benyújtásához kötelező az időpontfoglalás, időpont nélkül a kérelmet nem fogadjuk el.

- A kérelem csak az Egyesület által kiadott mintán nyújtható be, amely beszerezhető az Egyesület irodájában, vagy letölthető honlapunkról: https://herminaegyesulet.hu/palyazatok/asep2026
- Szükség esetén a kérelem kitöltésében segítséget nyújtunk.

- A kérelemhez melléklet nem szükséges.

- Egy személy csak egyetlen eszközre pályázhat.

- FIGYELEM! Aki a 2026. évi azonnali elbírálású segédeszköz pályázaton kérelmet nyújt be, az a 2026. évi segédeszköz és tanulmányi pályázatokon nem részesülhet támogatásban.

A kérelem benyújtásának helye és határideje:

A kérelmet előzetes időpontfoglalást követően, ügyfélfogadási időben, az egyesület irodájában:

1143 Budapest, XIV. Gizella út 19/B fszt. 2.
személyesen

2026. október 9-én 13 óráig, de legkésőbb a készlet erejéig lehet benyújtani.
Csak a feltüntetett határidőn belül hiánytalanul kitöltött kérelmen benyújtott igényt vesszük figyelembe. A megjelölt határidőn túl beérkező igényeket nem áll módunkban elfogadni. Kérjük, ügyeljenek a kérelem hiánytalan kitöltésére, ugyanis hiánypótlásra nincs lehetőség.

A beérkező kérelmek az Elnökség döntése alapján azonnal elbírálásra kerülnek és az igényelt segédeszköz a kérelmező részére azonnal átadásra kerül.

A pályázat kiírója az elnyert eszköz meglétét annak átadásától számított 2 éven belül bármikor ellenőrizheti.

A pályázó a pályázati kérelem benyújtásával büntetőjogi felelősséget vállal azért, hogy a pályázati kérelemben általa feltüntetett adatok a valóságnak megfelelnek. Tudomásul veszi, hogy amennyiben a pályázati kérelemben nem a valóságnak megfelelő adatokat tüntet fel, úgy a pályázata kizárható, az átadott eszköz visszakövetelhető.

A pályázat benyújtásával a pályázó tudomásul veszi, hogy az egyesület a pályázati dokumentációban szereplő személyes adatait a segédeszköz pályázat lebonyolítása és a támogatásra való jogosultság ellenőrzése céljából a pályázat életciklusa alatt kezelheti a GDPR rendelkezéseinek értelmében és annak szabályai szerint.

Budapest, 2026. szeptember 4.

Bukta Bence Elnök

Vakok és Gyengénlátók Hermina Egyesülete
Vakok és Gyengénlátók Hermina Egyesülete

